

П Р О Е К Т
на
Наредба за изменение и допълнение на Наредба за определянето и администрирането на местните такси и цени на услуги на територията на Община Камено 



§ I. Чл.20 се изменя по следния начин: 

Чл.20 Основите за определяне на размера на таксата за битови отпадъци са:
ал. 1. За услугата по събиране и транспортиране на битови отпадъци до съоръжения и инсталации за тяхното третиране - количество битови отпадъци за имота, определено съобразно броя и вместимостта на необходимите съдове за събиране на битовите отпадъци и честотата за тяхното транспортиране;
ал. 2. За услугата по третиране на битовите отпадъци в съоръжения и инсталации - количество битови отпадъци за имота, определено съобразно броя и вместимостта на необходимите съдове за събиране на битовите отпадъци и честотата за тяхното транспортиране;
ал. 3. За услугата по поддържане на чистотата на териториите за обществено ползване в населените места и селищните образувания в общината - разгъната застроена и незастроена площ на недвижимия имот.
ал. 4 Общинският съвет може да приеме различни основи за отделните населени места, за отделните зони в тях, за селищните образувания, за различните категории задължени лица и за отделните услуги по чл. 62 от ЗМДТ, като бъдат посочени изрично мотивите за различните основи.
ал. 5 Размерът на таксата за битови отпадъци за всяко задължено лице е сумата от размера на таксата за всяка услуга по чл. 62 от ЗМДТ, която се определя, като разходите за сметка на таксата за битови отпадъци за текущата година от план-сметката, формирани по реда на чл. 66, ал. 13 за всяка услуга по чл. 62, се разпределят, като се приложи съответният начин за изчисление в зависимост от приетите от общинския съвет основи за услугите по чл. 62.

§ 2. В „Тарифа в лева и евро към Наредба за определянето и администрирането местните такси и цени на услуги на територията на община Камено“ в Приложение „Цени на услуги предоставяни от общината на физически и юридически лица“ се създават нови услуги с наименование:
- „Регистрация на индивидуално електрическо превозно средство (ИЕПС)“, със срок и цена за извършване: „20 (двадесет) дни, безплатно“; 
- „Подновяване на регистрация на ИЕПС“, със срок и цена за извършване: „20 (двадесет) дни, безплатно“; 
- „Издаване на дубликат на изгубен регистрационен талон или отличителен знак, удостоверяващ регистрацията на ИЕПС“, със срок и цена за извършване: „20 (двадесет) дни, 10 (десет) евро“;

§ II. Измененията влизат в сила, считано от 01.01.2026г.
§ III.В случай, че Народното събрание на Република България приеме да бъде удължен срока за влизане в сила на измененията в Глава трета, Местни такси, Раздел I. „Такса за битови отпадъци“ на Закона за местните данъци и такси“, промените по § 1 в наредбата ще влязат в сила, считано края на удължения законодателно срок.

